CELEX: C2006/178/42
Language: lv
Date: 2006-07-29 00:00:00
Title: Lieta C-248/06: Prasība, kas celta  2006. gada 2. jūnijā  — Eiropas Kopienu Komisija pret Spānijas Karalisti

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/26
            
         Prasība, kas celta 2006. gada 2. jūnijā — Eiropas Kopienu Komisija pret Spānijas Karalisti
   (Lieta C-248/06)
   (2006/C 178/42)
   Tiesvedības valoda — spāņu
   Lietas dalībnieki
   
      Prasītāja: Eiropas Kopienu Komisija (pārstāvji — R. Lyal un L. Escobar Guerrero)
   
      Atbildētāja: Spānijas Karaliste
   Prasītājas prasījumi:
   
               —
            
            
               atzīt, ka saglabājot spēkā izdevumu atskaitīšanas shēmu, kas attiecas uz izdevumiem, kuri radušies saistībā ar ārvalstīs veikto izpēti un attīstību un tehnoloģiskajiem jauninājumiem (R+D+IT), kas ir vairāk apgrūtinoša nekā shēma, kura attiecas uz izdevumiem, kas radušies Spānijā, kā izriet no 35. panta pārstrādātās Ley del Impuesto de Sociedades [likums par uzņēmumu ienākumu nodokli] redakcijas, kas apstiprināts ar karalisko 5. marta likumdošanas Dekrētu Nr. 4/2004, Spānijas Karaliste nav izpildījusi pienākumus, ko tai uzliek EK līguma 43. un 49. pants, kas attiecas uz brīvību veikt uzņēmējdarbību un pakalpojumu sniegšanas brīvību, ka arī attiecīgie panti Līgumā par Eiropas Ekonomikas zonu.
            
         
               —
            
            
               piespriest Spānijas Karalistei atlīdzināt tiesāšanās izdevumus.
            
         Pamati un galvenie argumenti
   Brīvības veikt uzņēmējdarbību pārkāpums (EKL 43. un 48. pants un EEZ līguma 31. pants): teritoriāls ierobežojums, ko rada tas, ka tikai izdevumus, kas saistīti ar valsts teritorijā faktiski īstenoto R+D+IT darbību, var atskaitīt no summas, ko apliek ar uzņēmumu ienākuma nodokli, ir apstāklis, kas ierobežo to Spānijas uzņēmumu brīvību veikt uzņēmējdarbību, kuri veic ieguldījumus R+D+IT ārpus Spānijas teritorijas, radot priekšrocības uzņēmumiem, kas veic tādus pašus ieguldījumus Spānijas teritorijā, it īpaši uzņēmumiem, kuru galvenais birojs atrodas citā dalībvalstī un kas Spānija darbojas, izmantojot pakārtotu uzņēmumu.
   Pakalpojumu sniegšanas brīvības pārkāpums (EKL 49. pants un EEZ līguma 36. pants): izdevumus par R+D+IT darbību, kas radušies saskaņā ar noslēgto apakšuzņēmuma līgumu ārpus Spānijas teritorijas, nav iespējams atskaitīt no summas, ko apliek ar uzņēmumu ienākuma nodokli. Šis ierobežojums rada šķērsli EK līgumā paredzētajai pakalpojumu sniegšanas brīvībai.